Beamptes vas ná hulle verdagte glo help | Maroela Media
Beamptes vas ná hulle verdagte glo help
Twee polisiebeamptes sal na verwagting vandag in die Kaapse landdroshof verskyn op aanklag van korrupsie en regsverydeling.
Die beamptes wat aan die Kensington-polisiestasie verbonde is, is Dinsdag in hegtenis geneem, het sers. Noloyiso Rwexana, woordvoerder van die polisie, gesê. Volgens Rwexana is die beamptes onderskeidelik 'n 25-jarige konstabel en 'n 41-jarige reservis.
Die twee beamptes het glo op 1 April 'n huis in Kensington deursoek waar daar op Mandrax-tablette en 'n groot bedrag kontant beslag gelê en 'n verdagte in hegtenis geneem is.
"Die beamptes het egter nadat hulle by die polisiestasie aangekom het, net 'n gedeelte van die dwelms ingehandig en die verdagte is vrygelaat sonder om aangekla te word."
Lt.genl. Khombinkosi Jula, provinsiale polisiekommissaris, het sy kommer uitgespreek ná die inhegtenisneming van die twee beamptes.
Hy het gesê dit is kommerwekkend dat diegene wat vertrou word om wet en orde te handhaaf hulself aan die verkeerde kant van die gereg bevind.
"Daar is geen plek vir korrupte polisiebeamptes in die organisasie nie. Ons mandaat is om misdaad te bestry en oortreders vas te trek. Ons vertrou dat dié inhegtenisnemings as 'n waarskuwing vir ander sal dien."
Kaapstad SAPD Wes-Kaap
OB, MRK pak saam probleme in Alexandra
En die geld is ook seker verdeel. Gee bevordering en behou die poste.
En toe verkoop die polisie die dwlems weer verder …weet dat dit gebeur …wat n VROT spul ! !
Waar is die geld wat hul ook op beslag gelê het?
Korrup, korrup, korrup, skokkend en tog ook hartseer, want wat eers 'n passie en eerbare werk was vir meeste van ons, is nou afgewater tot net nog 'n "job" met byvoordele.
Hulle is almal vrot en korrup want die sogenaamde 'leiers' is – hulle leer dit by die 'leiers' van die land.
Dit verbaas my nie… Belasting betaler se grootste diewe… korrup, werk nie, maar kry salaris en so ….